钦定古今图书集成/历象汇编/历法典/第062卷 > 图
## 钦定古今图书集成/历象汇编/历法典/第062卷 > 图

气，距地面极高，无过二百里，此不全食之地，其交景
之顶，尚在二百里以上，全出蒙气本界之外，则安得
有本地面之蒙气受照为光？且四周皆见乎？彼所见
满景四周之光，既不为蒙气所生，必为空气所生矣。
假如甲为太阳，乙为太阴，丙为地，丁戊为蒙气，界若
全食，则所生金环在丁戊之四周也。今不全食之地
在己，其交景之顶，为子，亦见光。

此光非金，环因在日周，故其理不二。

“而光中甚黑，则非丁戊气所能生矣。盖目从己视，太
阴之下周，庚必以己子庚线，视其上周，必从己壬至
太阳，辛则太阳之辛癸原光，正照己目及蒙气之界
面丁壬，丁壬之中，绝无月景，而丁壬等高之景，全在
己子庚直线之下，安所得生光之原乎？”可见日四周
之光，必生于蒙气以上，必为空气所生，或近于月轮
在庚子两线之中，或在月轮之下，不远矣。

日食昼晦星见

凡前《史》记日食昼晦，必因全食，若星则不全食而见
者有之。如晨昏分中，日已出已入矣，明昧之交，正似
太阳未全食之光也，而大星已见也，又或不全食而
见者有之。故历家下推，将来虽得全食，其见星与否，
未可豫定。盖见星不见星之缘，不尽在于食分，多因
蒙气与阴晴耳。若食时遇气甚清，人目先见最光，而
习之忽尔失光，虽日不全食，亦似向晦，星乃可见。如
从大光中暂焉入室，见为甚暗也。若食时遇气甚厚，
或多云雾，则目先习是次光，后见失光，不以为异。又
𬪩厚之气，受返照之光，光亦不能甚失。日虽全食，未
及甚晦，正如浮云在天，虽太阳已没，朦胧宜尽，而尚
有馀明，星不可见矣。自此之外，更有太阳正照斜照
之缘。如太阳当晨昏时斜照于地上，气得其正照之
光，则能返照地面。若此时以日食绝，正照于气中，则
地无返照之光，又本无正照之光，安得不为甚晦乎？
故午前日食初亏，至食甚时加晦，生光至复圆时稍
明，午后食则反是。盖太阳愈庳，愈能正照气中，而地
得其返照之光。太阳愈高愈正，照于地面，而以有食
绝其正光，惟四外反有从旁斜入之次光耳。又或太
阴近最高，其视径不甚大于日之视径，则太阳四周
光曜散溢，虽则全食，地面之次光乃大于少食者，亦
多有之。又使日食切近地平，太阴微高于日，则地面
所见日下周之原光，虽不尽如钩，而上气乃与日月
参相对，绝其正照，即地面绝无返照之光，此时亦变
为甚晦也